Na temelju članka 35. u sv. članka 3. Zakona o vlasništvu i drugim stvarnim pravima (,,Narodne novine“, broj: 91/96, 68/98, 137/99, 22/00, 73/00, 114/01, 79/06, 141/06, 164/08, 38/09, 153/09, 90/2010, 143/2012, 152/2014, 81/15 i 94/17) i članka 35. Zakona o lokalnoj i područnoj (regionalnoj) samoupravi (,,Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), te članka 31. Statuta Općine Povljana („Službeni glasnik Zadarske županije, broj 13/21 i 11/23), Općinsko vijeće Općine Povljana na svojoj 19. sjednici održanoj dana 06. ožujka 2024. godine, donijelo je sljedeću:

ODLUKU O UKIDANJU STATUSA OPĆEG DOBRA

na čest.zem. 1355/2 k.o. Povljana

Članak 1.

Nekretnina oznake čest.zem. 1355/2 k.o. Povljana, u naravi kuća i dvorište, dvorište površine 62 m² i kuca povrsine 34 m², ukupne povrsine 96 m², upisana je u zk.ul.812 k.o. Povljana u B listu zemljisne knjige Općinskog suda u Zadru, zemljišnoknjižnog odjela Pag kao opće dobro-pod upravljanjem Općine Povljana i to za cijelo.

Članak 2.

Nekretnina iz članka 1. ove Odluke o ukidanju statusa općeg dobra na čest.zem. 1355/2 k.o. Povljana (dalje u tekstu: Odluka) u naravi čini izgrađeni objekt i dio okućnice slijedom čega Općinsko vijeće Općine Povljana ukida status općeg dobra na nekretnini oznake čest.zem. 1355/2 k.o. Povljana, u naravni kuća i dvorište, dvorište površine 62 m² i kuća površine 34 m², ukupne površine 96 m², upisanoj u zemljišnoj knjizi Općinskog suda u Zadru, zemljišnoknjižnog odjela Pag u zk.ul.812 za k.o. Povljana.

Članak 3.

Zemljišnoknjižni odjel Pag, Općinskog suda u Zadru, će u odnosu na nekretninu iz članka 1. ove Odluke, isključenu iz statusa općeg dobra, izvršiti brisanje općeg dobra i izvršiti upis prava vlasništva predmetne nekretnine na ime i u korist Općine Povljana: 47207249296 za cijelo.

Članak 4.

Ova Odluka stupa na snagu osmog dana od dana objave u Službenom glasniku Zadarske županije.

KLASA:940-03/24-01/2

URBROJ:2198-25-01-1-24-1

Povljana, 06. ožujka 2024. godine

**OPĆINSKO VIJEĆE OPĆINE POVLJANA**

Predsjednik Općinskog vijeća  
Nikola Škoda